Chapter 6

Η Aeonia αποτελεί ένα τεράστιο πεδίο μαχών, καθώς φατρίες μάχονται για τον έλεγχο της. Για την αναπαράσταση αυτής της μάχης, ο χάρτης της Aeonia χωρίζεται σε 100 μοναδικές περιοχές. Αυτές οι περιοχές μπορεί να είναι ουδέτερες, ή μπορεί να ανήκουν σε κάποια Φατρία.

## 1. Κατάκτηση Ουδέτερων Περιοχών

1. Οι περιοχές στο χάρτη οι οποίες δεν ανήκουν σε καμία Φατρία θεωρούνται ουδέτερες.
2. Οποιαδήποτε Φατρία έχει δικαίωμα να κατακτήσει μία (1) ουδέτερη περιοχή πριν από κάθε παιχνίδι, ανεξάρτητα σε πόσους πολέμους έχει εμπλακεί προσπαθώντας να πάρει γη άλλων φατριών.
3. Για να το κάνει αυτό, αρκεί να δηλώσει ανοιχτά στο αρμόδιο group για το wargame (σύντομα forum). Αυτό πρέπει να γίνει ώς τη διορία που δίνεται πριν από κάθε event.
4. Οποιαδήποτε άλλη φατρία μπορεί να αμφισβητήσει αυτή την κατάκτηση, αρκεί να το κάνει έως 3 μέρες πριν από το Παιχνίδι. Αν το κάνει μια άλλη φατρία, τότε οι δύο φατρίες μπαίνουν σε πόλεμο για τη γη αυτή.
5. Παρ’ολ’αυτά, ακόμη κι αν μια φατρία αμφισβητήσει τις κατακτήσεις πολλών φατριών, μπορεί να επιλέξει μόνο μια ουδέτερη Περιοχή να κατακτήσει η ίδια (οι υπόλοιπες παραμένουν ουδέτερες).
6. Μια φατρία που αμφισβητεί την κατάκτηση μιας άλλης δεν κερδίζει την περιοχή, απλώς δεν επιτρέπει στην άλλη φατρία να την κατακτήσει, εκτός αν έχει ορίσει την ίδια περιοχή ως την ουδέτερη κατάκτηση της.

## 2. Κήρυξη Πολέμου

1. Οποιαδήποτε φατρία μπορεί να κηρύξει πόλεμο σε μια άλλη φατρία, ορίζοντας μια Περιοχή την οποία θέλει να αποσπάσει.
2. Μια Φατρία μπορεί να κυρήξει πόλεμο σε όσες Φατρίες θέλει, αλλά μπορεί να αποσπάσει μόνο μία περιοχή ανά Παιχνίδι από μία Φατρία (αν θέλει π.χ. 3 περιοχές θα πρέπει να πολεμήσει με 3 διαφορετικές Φατρίες).
3. Μια Φατρία μπορεί να χάσει μόνο το 1/3 των Περιοχών της ανά Παιχνίδι, στρογγυλοποιημένο προς τα πάνω. Σε περίπτωση που οι επιθέσεις είναι περισσότερες, θα δοθεί προτεραιότητα σε όσους κύρηξαν πόλεμο πρώτοι (αν π.χ. Έχει 8 Περιοχές, και δεχθεί 4 επιθέσεις από 4 διαφορετικές Φατρίες, μόνο οι 3 πρώτες οδηγούν σε Πόλεμο που μπορεί να χάσουν Περιοχές).

## 3. Ο Πόλεμος

1. Αν δύο Φατρίες οδηγηθούν σε πόλεμο, τότε ο Πόλεμος διαρκεί για όλο το Παιχνίδι (event).
2. Για να αποφασιστεί ποιος παίρνει τις περιοχές που βρίσκονται υπό αμφισβήτηση, κάθε Φατρία υπολογίζει μια βαθμολογία για το πόσο καλά τα πήγε γενικά στον πόλεμο, ως εξής:

### 1. Γενική Βαθμολογία Πολέμου

#### 1.Τρόπαια

1. Στην αρχή του Παιχνιδιού, σε κάθε χαρακτήρα μιας παράταξης δίνεται ένα ειδικό τρόπαιο το οποίο αναπαριστά το ανθρώπινο δυναμικό.
2. Όταν ο χαρακτήρας σκοτωθεί, όποιος τον ψάχνει μπορεί να πάρει το τρόπαιο, μόνο αν ανήκει σε Φατρία που είναι σε πόλεμο.
3. O μόνος τρόπος να πάρει κάποιος το τρόπαιο ενός χαρακτήρα είναι να ανήκει σε παράταξη που είναι σε πόλεμο, να τον σκοτώσει και να τον ψάξει.
4. Επιτρέπεται να ψάξει κάποιον που σκότωσε άλλος, εφόσον είναι στην ίδια μάχη.
5. Δεν υπάρχει κανένας τρόπος να αποκτήσει μια πλευρά τρόπαια μελών της που τα έχουν ήδη πάρει.
6. Κάθε πλευρά δίνει στο τέλος του Παιχνιδιού τα τρόπαια όσων μελών της τα έχουν ακόμα (όσα δεν τους πήραν).
7. Όποιος παίκτης φύγει νωρίτερα από τη λήξη του Παιχνιδιού, επιστρέφει το χαρτάκι του και θεωρείται σαν να το έχασε.
8. Στο τέλος του Παιχνιδιού, κάθε πλευρά παίρνει τόσους πόντους στον Πόλεμο όσο το ποσοστό των μελών της που παρέμεινε ζωντανό, στρογγυλοποιώντας προς το κοντινότερο νούμερο. Π.χ. Μια Φατρία με 6 άτομα και 3 Τρόπαια παίρνει 50 πόντους, ενώ μια Φατρία με 9 άτομα και 4 τρόπαια παίρνει 44 πόντους.

#### 2. Λάβαρο

1. Κάθε Φατρία έχει ένα Λάβαρο το οποίο πρέπει να προστατεύσει.
2. Το Λάβαρο πρέπει να βρίσκεται σε εμφανές σημείο στη βάση τους, να το έχουν σε κάποιο κοντάρι το οποίο επιδεικνύουν, ή να το έχουν κρυμμένη πάνω τους, αλλά πρέπει να είναι σε in-game περιοχή και να μην είναι απλά κρυμμένο και αφύλακτο στη μέση του πουθενά.
3. Οποιοσδήποτε μπορεί να πάρει το Λάβαρο (ακόμη κι αν δεν έχει εμπλακεί σε πόλεμο), ωστόσο οφείλει να σεβαστεί το ίδιο το αντικείμενο και να μην το καταστρέψει, και ισχύουν οι ανωτέρω κανόνες και για όσους το πάρουν.
4. Όποιος κρατάει το Λάβαρο του αντιπάλου και το δικό του, στο τέλος του Παιχνιδιού το παραδίδει στους διοργανωτές (οι οποίοι έχουν την ευθύνη να το επιστρέψουν) και κερδίζει 30 πόντους για τον πόλεμο αυτό.

### 2. Ειδική Βαθμολογία Πολέμου: Επιμέρους Μάχες

1. Αφού υπολογιστεί το γενικότερο αποτέλεσμα της Βαθμολογίας κάθε Φατρίας στον πόλεμο, περνάμε στις επιμέρους μάχες στις περιοχές. Σε κάθε τέτοια μάχη, αθροίζονται οι εξής παράγοντες πάντα:
	* +10 σε κάθε Φατρία, για κάθε άλλη διπλανή περιοχή που τους ανήκει.
	* +20 στον αμυνόμενο, αν η περιοχή έχει Δύσβατο Έδαφος.
	* +100 στον αμυνόμενο, αν υπάρχει πρωτεύουσα.
2. Κάποιες Φατρίες ελέγχουν Καράβια (από περιοχές που δίνουν καράβια), ενώ κάποιες άλλες Φατρίες ελέγχουν Στρατούς (από περιοχές που δίνουν Στρατό +5, +10 ή +20).
3. Κάθε τέτοιο πλεονέκτημα μπορεί να προστεθεί στη βαθμολογία της Φατρίας όπως το επιθυμεί η Φατρία, αρκεί να δηλωθεί εγκαίρως (δεν υπάρχει σειρά που πρέπει να δηλωθεί κάτι).
4. Κάθε Στρατός δίνει το + στη βαθμολογία που αναγράφει (σε μία περιοχή, ΔΕΝ μπορεί να σπάσει για 2 ή περισσότερες), και κάθε καράβι δίνει +5 αρκεί η περιοχή να έχει πρόσβαση σε Θάλασσα.
5. Στο τέλος, σε κάθε περιοχή, βγαίνει το τελικό αποτέλεσμα της μάχης για τους δύο εμπλεκόμενους.
6. Όποιος έχει το μεγαλύτερο έχει τον έλεγχο της περιοχής, ενώ σε περίπτωση ισοπαλίας, οι περιοχές μένουν στους κατόχους τους, και οι ουδέτερες παραμένουν ουδέτερες.

### 3. ΠανAeonιος Πόλεμος

1. Υπάρχει περίπτωση πολλές Φατρίες να κυρήξουν πόλεμο η μία στην άλλη.
2. Σε αυτή την περίπτωση, υπολογίζονται διαφορετικές βαθμολογίες για κάθε ζεύγος μαχόμενων Φατριών, αλλά κάθε Φατρία έχει μόνο ΕΝΑ τρόπαιο για κάθε μέλος της, και μπορεί να το πάρει ο οποιοσδήποτε.
3. Κατά τα άλλα ισχύουν οι ίδιοι κανόνες, και κάθε φατρία έχει μόνο ένα Λάβαρο το οποίο μπορεί να κλαπεί.
4. Στο τέλος, ωστόσο, τα Καράβια και οι Στρατοί πηγαίνουν σε ΜΙΑ περιοχή υπέρ ενός σκορ, οπότε να είστε προσεκτικοί!

## 4. Επιδρομές

### 1. Κύρηξη επιδρομών

1. Μια Φατρία που ελέγχει 5 ή λιγότερες περιοχές, μπορεί όταν επιτίθεται σε ένα Faction, να επιλέξει να κάνει επιδρομή αντί για να πάρει περιοχή.
2. Η επιδρομή πάλι δηλώνεται ενάντια σε συγκεκριμένη περιοχή ενός συγκεκριμένου Faction, και μπορεί να δηλωθεί εναντίον περισσοτέρων του ενός Faction, ακριβώς όπως η επίθεση.

### 2. Επιδρομή

1. Το Faction που δέχεται την επιδρομή οφείλει να κρατάει στο camp του ένα μικρό σεντούκι, βαρελάκι, κουτί, ή κάποιο αντίστοιχο δοχείο το οποίο δεν κρύβεται εύκολα και το οποίο έχει μέσα ένα χαρτί με το όνομα της περιοχής και του Faction που κάνει την επιδρομή.
2. Αν το Faction που δέχεται την επιδρομή δεν έχει το απαραίτητο prop διαθέσιμο, τότε η επιδρομή θεωρείται αυτόματα επιτυχημένη.
3. Αυτό το σεντούκι μπορεί να το πάρει μόνο η Φατρία το όνομα της οποίας αναγράφεται στο χαρτί (και η οποία κάνει την επιδρομή).
4. Αν το σεντούκι απομακρυνθεί από το camp, τότε μπορεί να το πάρει ο οποιοσδήποτε, αλλά πρέπει πάντα να υπάρχει στην κατοχή κάποιου- δεν μπορεί να μείνει παρατημένο.
5. Αν το σεντούκι καταλήξει με οποιονδήποτε τρόπο στο camp του Faction που κάνει την επιδρομή, τότε η επιδρομή θεωρείται επιτυχημένη και τελειώνει εκεί.

### 3. Οφέλη Επιδρομής

1. Αν μια επιδρομή γίνει επιτυχημένα, τότε η Περιοχή για το επόμενο παιχνίδι προσφέρει όλα τα Πλεονεκτήματα της, καθώς και 5 Χρυσά, στο Faction που έκανε την επιδρομή.
2. Το Faction που δέχθηκε την επιδρομή χάνει τα οφέλη της Περιοχής που δέχθηκε επιδρομή, ΚΑΙ το εισόδημα της, αλλά μετράει σαν μία από τις περιοχές της για όλους τους σκοπούς (π.χ. άθροισμα για μειωμένο εισόδημα).
3. Επίσης, το Faction που δέχθηκε την επιδρομή χάνει το 10% του Χρυσού που έχει στο τέλος του Event.
4. Για κάθε Περιοχή με το Special Feature Ληστές ή Πειρατές που ελέγχει το Faction που κάνει την επιδρομή, παίρνει επιπλέον 10% από το Χρυσό που έχει αποθηκευμένο το Faction που δέχθηκε την επιδρομή (π.χ. αν έχει Ληστές & 2 Πειρατές, παίρνει το 40%), εφόσον ισχύει (π.χ. για τους Πειρατές είναι Παραθαλάσσια Περιοχή, για τους Ληστές είναι στο στερεό κομμάτι κτλ).

## 5. Φατρίες

### 1. Περιοχές Φατριών

1. Ο χάρτης της Aeonia είναι χωρισμένος σε 100 Περιοχές.
2. Για χάριν απλότητος, κάθε Περιοχή έχει μόνο ένα ιδιαίτερο χαρακτηριστικό (το Special Feature της) και προσφέρει κάποιο εισόδημα στη Φατρία που την ελέγχει (όσες περισσότερες ελέγχει τόσο μικρότερο το εισόδημα που παίρνει από κάθε Περιοχή, βλέπε Εισόδημα Φατρίας).

### 2. Νεοσύστατες Φατρίες

1. Για να δημιουργήσετε μια Φατρία χρειάζεται να έχετε τρία άτομα δηλωμένα.
2. Για να είναι ενεργή μια Φατρία πρέπει να έχει τουλάχιστον 3 άτομα σε κάθε event.
3. Μια νέα Φατρία ξεκινάει χωρίς να ελέγχει καμία Περιοχή. Φυσικά, τίποτα δεν την εμποδίζει να κατακτήσει μια ουδέτερη περιοχή, ή να επιτεθεί απευθείας σε μια Περιοχή μιας άλλης Φατρίας!

### 3. Ανενεργές Φατρίες

1. Αν μια Φατρία έχει σε κάποιο παιχνίδι λιγότερα από 3 άτομα, θεωρείται ανενεργή.
2. Τα μέλη της δεν κερδίζουν τα πλεονεκτήματα της Φατρίας, και χάνουν αυτόματα όποιους πολέμους μπορεί να έχουν.
3. Αν μια Φατρία δεν έχει τον απαραίτητο αριθμό ατόμων για δύο συνεχόμενα event (είναι ανενεργή για δύο συνεχόμενα events), τότε οι περιοχές τις επιστρέφουν σε ουδέτερες.

### 4. Εισόδημα Φατρίας από Περιοχές

1. Όσες περισσότερες περιοχές έχει μια Φατρία, τόσο μεγαλύτερο το εισόδημα της, αλλά κάθε επιπλέον περιοχή δίνει λιγότερα χρήματα.
2. Προσοδοφόρες είναι μόνο οι περιοχές που συνδέονται μεταξύ τους (όσον αφορά την ενδοχώρα) και όσες περιοχές είναι σε νησιά (συγκεκριμένα: 1-31, 35-37, 81, 93, 94-100). Αν δηλαδή έχετε 3 ενωμένες περιοχές στη Στερεά Ελλάδα και 2 στην Πελοπόννησο, μόνο οι 3 δίνουν χρήματα, αλλά και οι 5 μετράνε για το πόσα χρήματα δίνουν οι περιοχές.
3. Ορισμένα Special Features περιοχών δίνουν επιπλέον χρυσά νομίσματα:
	* **Ορυχεία Σιδήρου:** 2 Χρυσά Νομίσματα
	* **Ορυχεία Χαλκού:** 500 Χάλκινα Νομίσματα
	* **Ορυχεία Ασημιού:** 100 Ασημένια Νομίσματα
	* **Ορυχεία Χρυσού:** 30 Χρυσά Νομίσματα
4. Ακολουθεί πίνακας με το πόσα χρυσά δίνει κάθε προσοδοφόρα περιοχή σε σχέση με το πόσες περιοχές έχει συνολικά μια φατρία, και μια εκτίμηση από το πιθανό χειρότερο (περίπου το 20-30% να είναι προσοδοφόρες) έως το απόλυτα καλύτερο (να είναι όλες προσοδοφόρες).

 6-10
 11-20
 21-40
 41-70
 71-100

### 5. Εισόδημα Φατρίας από Παίκτες

1. Για κάθε παίκτη που έχει μια Φατρία ο οποίος κάνει register πριν την αρχή του Event, παίρνει αντίστοιχο εισόδημα.
2. Όσο περισσότερους παίκτες κάνει register, τόσα περισσότερα παίρνει για κάθε έναν.
3. Όποιος παίκτης κάνει register ΜΕΤΑ την ώρα έναρξης του event, ΔΕΝ υπολογίζεται για εισόδημα.
4. Ακολουθεί πίνακας με το πόσα χρυσά δίνει κάθε παίκτης που κάνει register εγκαίρως:

 6-10
 11-20
 21+